Batagor

Batagor 250pxBatagor Bandung anu disajikeun ku sambel suuk sarta jeruk nipis Nami panjang Bakso Tahu Digoréng Asal Indonésia (Bandung, Tatar Sunda) Jinis Jajanan / Kajajén Bahan utama Adonan lauk (tenggiri), tahu, kulit pangsit Bungbu pamepes Sambel suuk, kécap amis, jeruk nipis

Batagor nyaéta wancahan tina baso tahu goréng, kadaharan has Bandung, Jawa Kulon  anu bahan utamana nyaéta lauk tanggiri nu dicampur jeung aci atawa tipung sagu, biasana dijual di roda sisi jalan atawa nguriling ka kampung-kampung.   Malahan mah kiwari loba ogé nu jualanan ditempat matuh, saperti kios atawa kafe. Pohara nikmatna disajikeun kalayan maké sambel anu bahan dasarna suuk goréng. Batagor téh dipikaresep pisan ku balaréa, salian ti rasana nu ngeunah, hargana ogé  murah, bisa kabeuli ku masarakat. Batagor téh kiwari geus sumebar lain ngan di Bandung wungkul, tapi ogé disakuliah daérah Jawa Kulon, Jakarta,jsb.

 Sajarah 
Mimitina, batagor diciptakeun sacara teu kahaja sakira taun 1970-an ku saurang padagang bakso tahu asal Boyolali anu ngumbara ka Bandung, nami anjeunna nyaéta Haji Isan. Nalika daganganna henteu pajeng sarta bilih buruk (basi), anjeunna boga inisiatif pikeun ngagoréng bakso tahu anu sésa kasebut saterusna dibéré sambel suuk. Tétéla, ieu katuangan énggal téh dipikaresep ku tatangga-tatanggana. Ti harita, batagor mimiti dijual sacara husus sarta janten populér di Bandung.Kompas.com. (2021). Sejarah Batagor Bandung. Diaksés tanggal 17 Pébruari 2026.

 Cara nyieun batagor 
Pikeun nyieun batagor téh siapkeun bahan-bahan saperti lauk tanggiri nu meunang ngagiling, tipung sagu atawa aci, endog, kulit pangsit. Bungbu nu biasana digunakeun di antarana pedes bubuk, uyah, gula bodas jeung bawang bodas. Sanggeus sakabéh bahan sadia, tuluy campurkeun kabéh bahan jeung bungbu dina hiji wadah, galokeun nepi ka kalis, tuluy cetak kanu kulit pangsit. Geus kitu mah kari ngagoréng. Biasana Batagor téh dipidangkeun maké sambel suuk. Kacida ni'matna mun dipidangkeun hanuet-haneut.

 Rujukan 

Kategori:Kadaharan
Kategori:Jajanan pasar
Kategori:Kadaharan urang Sunda
Kategori:Olahan lauk tanggiri
Kategori:Kadaharan Sunda
Kategori:Jajanan Indonésia
Kategori:Kuliner Bandung